CELEX: 22022A0323(01)
Language: hr
Date: 2021-10-12 00:00:00
Title: Sporazum između Europske unije i Europske zajednice za atomsku energiju, s jedne strane, i Ukrajine, s druge strane, o sudjelovanju Ukrajine u Okvirnom programu za istraživanja i inovacije Obzor Europa i Programu za istraživanja i osposobljavanje Europske zajednice za atomsku energiju za razdoblje 2021.–2025. kojim se nadopunjuje Okvirni program za istraživanja i inovacije Obzor Europa

23.3.2022   
               
               
                  HR
               
               
                  Službeni list Europske unije
               
               
                  L 95/1
               
            
         SPORAZUM
         između Europske unije i Europske zajednice za atomsku energiju, s jedne strane, i Ukrajine, s druge strane, o sudjelovanju Ukrajine u Okvirnom programu za istraživanja i inovacije Obzor Europa i Programu za istraživanja i osposobljavanje Europske zajednice za atomsku energiju za razdoblje 2021.–2025. kojim se nadopunjuje Okvirni program za istraživanja i inovacije Obzor Europa
         
            
         Europska komisija (dalje u tekstu „Komisija”), u ime Europske unije, i Europska zajednica za atomsku energiju (dalje u tekstu „Euratom”),
         s jedne strane,
         i
         Ukrajina (dalje u tekstu „Ukrajina”),
         s druge strane,
         dalje u tekstu „stranke”
         BUDUĆI DA Sporazum o pridruživanju između Europske unije i njezinih država članica s jedne strane i Ukrajine s druge strane (1) (dalje u tekstu „Sporazum o pridruživanju”), propisuje da će stranke razvijati i jačati znanstvenu i tehnološku suradnju kako bi doprinijele razvoju znanosti, ali i jačanju vlastitog znanstvenog potencijala za doprinos rješavanju nacionalnih i globalnih izazova;
         BUDUĆI DA Sporazum o pridruživanju posebno predviđa promicanje civilnog znanstvenog istraživanja u području nuklearne sigurnosti i zaštite, uključujući zajednička istraživanja, izobrazbu i mobilnost znanstvenika te propisuje da bi se suradnja u sektoru civilnog iskorištavanja nuklearne energije trebala odvijati provedbom posebnih sporazuma u tom području;
         BUDUĆI DA se Protokolom III. uz Sporazum o pridruživanju propisuje da se posebni uvjeti za sudjelovanje Ukrajine u svakom posebnom programu, posebno u pogledu financijskog doprinosa koji treba platiti te postupaka izvješćivanja i ocjenjivanja, utvrđuju u Memorandumu o razumijevanju između Komisije i nadležnih tijela Ukrajine na temelju kriterija utvrđenih predmetnim programima (2);
         BUDUĆI DA je Okvirni program Europske unije za istraživanja i inovacije Obzor Europa (dalje u tekstu „program Obzor Europa”) uspostavljen Uredbom (EU) 2021/695 Europskog parlamenta i Vijeća (3);
         BUDUĆI DA je Program za istraživanja i osposobljavanje Europske zajednice za atomsku energiju za razdoblje 2021.–2025. kojim se nadopunjuje Okvirni program za istraživanja i inovacije Obzor Europa (dalje u tekstu „program Euratoma”) uspostavljen Uredbom Vijeća (Euratom) 2021/765 (4);
         UZIMAJUĆI U OBZIR napore Europske unije da udruživanjem snaga s međunarodnim partnerima predvodi odgovor na globalne izazove u skladu s akcijskim planom za ljude, planet i blagostanje u okviru programa Ujedinjenih naroda „Promijeniti svijet: Program održivog razvoja do 2030.” i potvrđujući da su istraživanja i inovacije glavni pokretači i ključna sredstva za održivi rast koji se temelji na inovacijama te za gospodarsku konkurentnost i privlačnost;
         PREPOZNAJUĆI opća načela utvrđena u Uredbi (EU) 2021/695 i Uredbi (Euratom) 2021/765;
         BUDUĆI DA je opći cilj programa Euratom provođenje aktivnosti nuklearnog istraživanja i izobrazbe s naglaskom na stalnom poboljšanju nuklearne zaštite, sigurnosti i zaštite od zračenja, kao i dopunjavanje ostvarivanja ciljeva programa Obzor Europa, među ostalim u kontekstu energetske tranzicije;
         POTVRĐUJUĆI ciljeve obnovljenog europskog istraživačkog prostora da se izgradi zajedničko znanstveno i tehnološko područje, stvori jedinstveno tržište za istraživanja i inovacije, potiču i olakšaju suradnja među sveučilištima i razmjena najboljih praksi te privlačne istraživačke karijere, olakša prekogranična i međusektorska mobilnost istraživača, potiče slobodno kretanje znanstvenog znanja i inovacija, promiče poštovanje akademske slobode i slobode znanstvenog istraživanja, podupiru djelatnosti znanstvenog obrazovanja i znanstvene komunikacije i potiču konkurentnost i privlačnost gospodarstava koja sudjeluju te potvrđuju činjenicu da su pridružene zemlje ključni partneri u tom nastojanju;
         ISTIČUĆI ulogu europskih partnerstava u rješavanju nekih od gorućih problema Europe zajedničkim istraživačkim i inovacijskim inicijativama kojima se znatno pridonosi onim prioritetima Europske unije i Euratoma u području istraživanja i inovacija za koje su potrebne kritična masa i dugoročna vizija te ističući važnost sudjelovanja pridruženih zemalja u tim partnerstvima;
         NASTOJEĆI uspostaviti obostrano povoljne uvjete kako bi se stvorila dostojanstvena radna mjesta, ojačali i poduprli inovacijski ekosustavi stranaka pružanjem potpore poduzećima u inovacijama i razvoju na tržištima stranaka te olakšavajući prihvaćanje, uvođenje i dostupnost inovacija, uključujući aktivnosti izgradnje kapaciteta;
         PREPOZNAJUĆI da bi uzajamno sudjelovanje u programima istraživanja i inovacija trebalo donijeti obostranu korist; i pritom potvrđujući da stranke zadržavaju svoja prava na ograničavanje ili uvjetovanje sudjelovanja u svojim programima istraživanja i inovacija, među ostalim osobito za djelovanja koja se odnose na njihovu stratešku imovinu, interese, autonomiju ili sigurnost;
         UZIMAJUĆI U OBZIR zajedničke ciljeve, vrijednosti i snažnu povezanost stranaka u području istraživanja i inovacija, uključujući u nuklearnom sektoru, koja je u prošlosti uspostavljena sporazumima o sudjelovanju Ukrajine u programu Obzor 2020. i programu za istraživanja i osposobljavanje Euratoma (2014. – 2018.) te njegovu sljedniku, kao i brojnim drugim međunarodnim sporazumima na kojima se temelji odnos stranaka (5), te prepoznajući zajedničku želju stranaka da dodatno razviju, ojačaju, potaknu i prošire odnose i suradnju u tom području;
         SPORAZUMJELE SU SE KAKO SLIJEDI:
         
            Članak 1.
            Područje primjene pridruživanja
            
               1.   Ukrajina kao pridružena zemlja daje doprinos i sudjeluje u svim dijelovima Okvirnog programa za istraživanja i inovacije Obzor Europa (program Obzor Europa) koji se navode u članku 4. Uredbe (EU) 2021/695 i koji se provode posebnim programom uspostavljenim Odlukom Vijeća (EU) 2021/764 (6), u njihovim najnovijim verzijama, i financijskim doprinosom Europskom institutu za inovacije i tehnologiju. Ukrajina kao pridružena zemlja sudjeluje i daje doprinos svim dijelovima Programa za istraživanja i osposobljavanje Euratoma (program Euratoma) uspostavljenog Uredbom (Euratom) 2021/765 u njezinoj najnovijoj verziji.
            
            
               2.   Uredba (EU) 2021/819 Europskog parlamenta i Vijeća (7) i Odluka (EU) br. 2021/820 (8) primjenjuju se, u svojim najnovijim verzijama, na sudjelovanje ukrajinskih pravnih subjekata u zajednicama znanja i inovacija.
            
         
         
            Članak 2.
            Uvjeti sudjelovanja u programu Obzor Europa i programu Euratoma
            
               1.   Ukrajina sudjeluje u programu Obzor Europa i programu Euratoma u skladu s uvjetima utvrđenima u Protokolu III. uz Sporazum o pridruživanju između Europske unije i njezinih država članica, s jedne strane, i Ukrajine, s druge strane, te u skladu s uvjetima utvrđenima u ovom Sporazumu, pravnim aktima iz članka 1. ovog Sporazuma te u svim drugim pravilima koja se odnose na provedbu tih programa, u njihovim najnovijim verzijama.
            
            
               2.   Ako nije drukčije predviđeno u uvjetima iz stavka 1. ovog članka, među ostalim u okviru provedbe članka 22. stavka 5. Uredbe (EU) 2021/695, pravni subjekti s poslovnim nastanom u Ukrajini mogu sudjelovati u neizravnim djelovanjima programa Obzor Europa i programa Euratoma pod uvjetima koji su jednaki onima koji se primjenjuju na pravne subjekte s poslovnim nastanom u Europskoj uniji, uključujući poštovanje mjera ograničavanja EU-a (9).
            
            
               3.   Prije nego što odluči ispunjavaju li pravni subjekti s poslovnim nastanom u Ukrajini uvjete za sudjelovanje u djelovanju koje se odnosi na stratešku imovinu, interese, autonomiju ili sigurnost Europske unije na temelju članka 22. stavka 5. Uredbe (EU) 2021/695, Komisija može zatražiti određene informacije ili jamstva, kao što su:
               
                           a)
                        
                        
                           informacije o tome je li se pravnim subjektima s poslovnim nastanom u Europskoj uniji odobrio, odnosno hoće li im se odobriti, uzajamni pristup postojećim i planiranim ukrajinskim programima, projektima i aktivnostima koji su istovrijedni predmetnom djelovanju programa Obzor Europa;
                        
                     
                           b)
                        
                        
                           informacije o tome ima li Ukrajina uspostavljen nacionalni mehanizam za provjeru ulaganja i jamstva da će nadležna tijela Ukrajine izvijestiti Komisiju te se s njome savjetovati o svim mogućim slučajevima u kojima su primjenom takvog mehanizma saznala za planirano strano ulaganje/preuzimanje koje će nad ukrajinskim pravnim subjektom, koji je primio sredstva iz programa Obzor Europa u okviru djelovanja koja se odnose na stratešku imovinu, interese, autonomiju ili sigurnost Europske unije, provesti subjekt koji ima poslovni nastan izvan Ukrajine ili je pod kontrolom takvog subjekta, pod uvjetom da Komisija Ukrajini dostavi popis relevantnih pravnih subjekata s poslovnim nastanom u Ukrajini nakon što s njima potpiše sporazume o dodjeli bespovratnih sredstava; i
                        
                     
                           c)
                        
                        
                           jamstva da nijedan rezultat, tehnologija, usluga ni proizvod koje će subjekti s poslovnim nastanom u Ukrajini razviti u okviru predmetnog djelovanja neće podlijegati ograničenjima na izvoz u države članice EU-a za vrijeme djelovanja i četiri godine nakon završetka djelovanja. Ukrajina će svake godine tijekom djelovanja i četiri godine nakon završetka djelovanja dostaviti ažurirani popis predmeta na koje se odnose nacionalna ograničenja izvoza.
                        
                     
            
               4.   Pravni subjekti s poslovnim nastanom u Ukrajini mogu sudjelovati u aktivnostima Zajedničkog istraživačkog centra (JRC) pod uvjetima koji su jednaki onima koji se primjenjuju na pravne subjekte s poslovnim nastanom u Europskoj uniji, osim ako su ograničenja nužna radi osiguravanja dosljednosti s opsegom sudjelovanja koji proizlazi iz provedbe stavaka 2. i 3. ovog članka.
            
            
               5.   Ako Europska unija provodi program Obzor Europa primjenom članaka 185. i 187. Ugovora o funkcioniranju Europske unije, Ukrajina i ukrajinski pravni subjekti mogu sudjelovati u pravnim strukturama stvorenima na temelju tih odredbi u skladu s pravnim aktima Europske unije koji su u svrhu stvaranja tih pravnih struktura doneseni ili će biti doneseni.
            
            
               6.   Ovaj Sporazum ne daje Ukrajini pravo na članstvo u Europskom zajedničkom poduzeću za ITER i razvoj energije fuzije ili na sudjelovanje u Sporazumu o osnivanju Međunarodne organizacije za energiju fuzije ITER za zajedničku provedbu projekta ITER.
            
            
               7.   Predstavnici Ukrajine imaju pravo sudjelovati u odboru iz članka 14. Odluke (EU) 2021/764 te u odboru iz članka 16. Uredbe (Euratom) 2021/765 kao promatrači, bez glasačkih prava i za točke koje se odnose na Ukrajinu.
               Predstavnici Ukrajine ne prisustvuju glasovanju tih odbora. Ukrajina će biti obaviještena o ishodu.
            
            
               8.   Sudjelovanje iz prethodnog stavka odvija se na isti način kao i sudjelovanje predstavnika država članica Europske unije, uključujući postupke za primanje informacija i dokumentacije. Prava Ukrajine na zastupanje i sudjelovanje u Odboru za europski istraživački prostor i njegovim podskupinama prava su koja se primjenjuju na pridružene zemlje.
            
            
               9.   Predstavnici Ukrajine imaju pravo sudjelovati u Vijeću guvernera JRC-a kao promatrači, bez glasačkih prava. Podložno tom uvjetu, takvo sudjelovanje podložno je istim pravilima i postupcima koji se primjenjuju na predstavnike država članica Europske unije, uključujući prava na riječ, primanje informacija i dokumentacije u vezi s pitanjem koje se odnosi na Ukrajinu.
            
            
               10.   Ukrajina može sudjelovati u Konzorciju europskih istraživačkih infrastruktura (ERIC) u skladu s Uredbom Vijeća (EZ) br. 723/2009 (10) u njezinoj najnovijoj verziji i s pravnim aktom o osnivanju ERIC-a.
            
            
               11.   Putne troškove i troškove boravka predstavnika i stručnjaka iz Ukrajine povezane s njihovim sudjelovanjem u ulozi promatrača u radu odbora iz članka 14. Odluke (EU) 2021/764 te u odboru iz članka 16. Uredbe (Euratom) 2021/765 ili na drugim sastancima koji se odnose na provedbu programa Obzor Europa ili programa Euratoma Europska unija nadoknađuje na istoj osnovi te u skladu s postupcima koji su na snazi za predstavnike država članica Europske unije.
            
            
               12.   Stranke u okviru postojećih odredbi poduzimaju sve što je u njihovoj moći da olakšaju slobodno kretanje i boravak znanstvenika koji sudjeluju u aktivnostima iz ovog Sporazuma te prekogranični protok robe i usluga namijenjenih za te aktivnosti.
            
            
               13.   Ukrajina poduzima sve potrebne mjere, prema potrebi, kako bi osigurala da su roba i usluge koje su kupljene u Ukrajini ili uvezene u Ukrajinu, a djelomično ili u potpunosti financirane u skladu sa sporazumima o dodjeli bespovratnih sredstava i/ili ugovorima sklopljenima radi provedbe aktivnosti u skladu s ovim Sporazumom, oslobođene od carinskih pristojbi, uvoznih carina i drugih fiskalnih davanja, uključujući PDV, koji se primjenjuju u Ukrajini.
            
         
         
            Članak 3.
            Financijski doprinos
            
               1.   Sudjelovanje Ukrajine ili ukrajinskih pravnih subjekata u programu Obzor Europa i u programu Euratoma podliježe financijskom doprinosu Ukrajine svakom od navedenih programa i povezanim troškovima upravljanja i izvršenja te operativnim troškovima u okviru općeg proračuna Europske unije (dalje u tekstu „proračun Unije”).
            
            
               2.   Financijski doprinos Ukrajine svakom programu jest zbroj:
               
                           a)
                        
                        
                           operativnog doprinosa; i
                        
                     
                           b)
                        
                        
                           naknade za sudjelovanje.
                        
                     
            
               3.   Financijski doprinos Ukrajine svakom od dvaju programa ima oblik godišnje naknade koja se plaća u dva obroka, najkasnije u lipnju i rujnu.
            
            
               4.   Operativnim doprinosom Ukrajine svakom programu pokrivaju se operativni rashodi i rashodi za potporu tom programu te se on u obliku odobrenih sredstava za preuzimanje obveza i odobrenih sredstava za plaćanje dodaje iznosima unesenima u proračun Unije koji je konačno donesen za odgovarajući program, uključujući sva odobrena sredstva koja odgovaraju opozivima koji su ponovno stavljeni na raspolaganje u skladu s člankom 15. stavkom 3. Uredbe (EU, Euratom) 2018/1046 Europskog parlamenta i Vijeća (11), u njezinoj najnovijoj verziji (dalje u tekstu „Financijska uredba”), i uvećana za vanjske namjenske prihode koji ne proizlaze iz financijskih doprinosa drugih donatora odgovarajućem programu (12).
               Kad je riječ o vanjskim namjenskim prihodima dodijeljenima programu Obzor Europa na temelju članka 3. stavka 1. Uredbe Vijeća (EU) 2020/2094 (13), to povećanje odgovara godišnjim odobrenim sredstvima navedenima u dokumentima uz Komisijin nacrt proračuna za program Obzor Europa.
            
            
               5.   Početni operativni doprinos Ukrajine svakom programu temelji se na ključu za uplatu doprinosa koji se definira kao omjer bruto domaćeg proizvoda (BDP) Ukrajine po tržišnim cijenama i BDP-a Europske unije po tržišnim cijenama. BDP-e po tržišnim cijenama koji se trebaju primjenjivati utvrđuju posebne službe Komisije na temelju najnovijih statističkih podataka dostupnih za izračun proračuna u godini prije godine u kojoj se mora platiti godišnja naknada. Odstupajući od toga, početni operativni doprinos Ukrajine svakom programu za 2021. temelji se na BDP-u za 2019. po tržišnim cijenama. Prilagodbe ključa za uplatu doprinosa utvrđene su u Prilogu I.
            
            
               6.   Početni operativni doprinos Ukrajine svakom programu izračunava se primjenom ključa za uplatu doprinosa, kako je prilagođen, na početna odobrena sredstva za preuzimanje obveza unesena u proračun Europske unije koji je konačno donesen za primjenjivu godinu za financiranje odgovarajućeg programa, uvećana u skladu sa stavkom 4.
            
            
               7.   Naknada za sudjelovanje Ukrajine za svaki program iznosi 4 % godišnjeg početnog operativnog doprinosa odgovarajućem programu izračunatog u skladu sa stavcima 5. i 6. te se uvodi postupno kako je utvrđeno u Prilogu I. Naknada za sudjelovanje ne podliježe naknadnim prilagodbama ni ispravcima.
            
            
               8.   Početni operativni doprinos Ukrajine svakom programu za godinu N može se retroaktivno prilagoditi naviše ili naniže u sljedećoj godini ili sljedećim godinama na temelju proračunskih obveza preuzetih za odobrena sredstva za tu godinu N, uvećana u skladu sa stavkom 4., na temelju njihova izvršenja putem pravnih obveza i na temelju njihova opoziva. Detaljne odredbe o provedbi ovog članka navedene su u Prilogu I.
            
            
               9.   Europska unija Ukrajini dostavlja informacije o njezinu financijskom sudjelovanju, kako su sadržane u proračunskim i računovodstvenim informacijama te informacijama o uspješnosti i evaluaciji dostavljenima proračunskim tijelima Europske unije i njezinim tijelima nadležnima za davanje razrješnice u vezi s programom Obzor Europa i programom Euratoma. Te se informacije dostavljaju uzimajući u obzir pravila Europske unije, Euratoma i Ukrajine o povjerljivosti i zaštiti podataka te se njima ne dovode u pitanje informacije na koje Ukrajina ima pravo na temelju Priloga III.
            
            
               10.   Svi doprinosi Ukrajine ili plaćanja Europske unije i izračun iznosa koje treba platiti ili primiti vrše se u eurima.
            
         
         
            Članak 4.
            Pravila za primjenu automatskog mehanizma korekcije na operativni doprinos Ukrajine programu Obzor Europa
            
               1.   Automatski mehanizam korekcije primjenjuje se na operativni doprinos Ukrajine programu Obzor Europa.
            
            
               2.   Automatski mehanizam korekcije početnog operativnog doprinosa Ukrajine programu Obzor Europa za godinu N, kako je prilagođen na temelju članka 3. stavka 8., primjenjuje se i izračunava u godini N+2. Temelji se na uspješnosti Ukrajine i ukrajinskih pravnih subjekata u dijelovima programa Obzor Europa koji se provode s pomoću konkurentnih bespovratnih sredstava koja se financiraju odobrenim sredstvima za preuzimanje obveza iz godine N, uvećanima u skladu s člankom 3. stavkom 4.
               Iznos automatske korekcije izračunava se na temelju razlike između:
               
                           a)
                        
                        
                           početnih iznosa pravnih obveza u pogledu konkurentnih bespovratnih sredstava programa Obzor Europa, koje su stvarno preuzete prema Ukrajini ili ukrajinskim pravnim subjektima i koje se financiraju odobrenim sredstvima za preuzimanje obveza za godinu N, uvećanima u skladu s člankom 3. stavkom 4.; i
                        
                     
                           b)
                        
                        
                           odgovarajućeg operativnog doprinosa koji je Ukrajina uplatila za godinu N, kako je prilagođen na temelju članka 3. stavka 8., isključujući troškove neintervencije koji se financiraju odobrenim sredstvima za preuzimanje obveza za godinu N, uvećanima u skladu s člankom 3. stavkom 4.
                        
                     
            
               3.   Ako iznos iz stavka 2., neovisno o tome je li pozitivan ili negativan, prelazi 8 % odgovarajućeg početnog operativnog doprinosa Ukrajine programu Obzor Europa, kako je prilagođen na temelju članka 3. stavka 8., ispravlja se početni operativni doprinos Ukrajine tom programu za godinu N. Iznos koji Ukrajina duguje kao dodatni doprinos ili treba primiti kao smanjenje njezina doprinosa programu Obzor Europa u okviru automatskog mehanizma korekcije jest iznos koji prelazi taj prag od 8 %, a iznos koji je manji od tog praga od 8 % neće se uzeti u obzir pri izračunu dodatnog doprinosa koji se duguje ili treba primiti.
            
            
               4.   Detaljna pravila o automatskom mehanizmu korekcije koji se primjenjuje na operativni doprinos Ukrajine programu Obzor Europa navedena su u Prilogu I.
            
         
         
            Članak 5.
            Reciprocitet
            
               1.   Pravni subjekti s poslovnim nastanom u Europskoj uniji mogu sudjelovati u ukrajinskim programima, projektima i aktivnostima koji su istovrijedni programu Obzor Europa ili programu Euratoma, u skladu sa zakonodavstvom Ukrajine.
            
            
               2.   Popis jednakovrijednih programa, projekata ili aktivnosti Ukrajine koji su otvoreni za sudjelovanje pravnih subjekata s poslovnim nastanom u Europskoj uniji nalazi se u dijelu I. Priloga II. Ukrajina poduzima sve što je u njezinoj moći kako bi svoje programe, projekte i aktivnosti navedene u dijelu II. Priloga II. postupno otvorila za sudjelovanje pravnih subjekata s poslovnim nastanom u Europskoj uniji.
            
            
               3.   Financiranje pravnih subjekata s poslovnim nastanom u Uniji koje provodi Ukrajina podliježe zakonodavstvu Ukrajine kojim se uređuje funkcioniranje istraživačkih i inovacijskih programa, projekata i aktivnosti. Ako se financijska sredstva ne dodjeljuju, pravni subjekti s poslovnim nastanom u Europskoj uniji mogu sudjelovati s vlastitim sredstvima.
            
         
         
            Članak 6.
            Otvorena znanost
            Stranke u svojim programima, projektima i aktivnostima uzajamno promiču i potiču prakse otvorene znanosti u skladu s pravilima programa Obzor Europa i programa Euratoma te zakonodavstvom Ukrajine.
         
         
            Članak 7.
            Praćenje, evaluacija i izvješćivanje
            
               1.   Ne dovodeći u pitanje odgovornosti Komisije, Europskog ureda za borbu protiv prijevara (OLAF) i Revizorskog suda Europske unije u pogledu praćenja i evaluacije programa Obzor Europa i programa Euratoma, sudjelovanje Ukrajine u tim programima kontinuirano se prati na temelju njezina partnerstva s Komisijom.
            
            
               2.   Pravila o dobrom financijskom upravljanju, uključujući financijsku kontrolu, povrat sredstava i druge mjere protiv prijevara u vezi s financiranjem sredstvima Europske unije na temelju ovog Sporazuma utvrđena su u Prilogu III.
            
         
         
            Članak 8.
            Zajednički odbor EU-a/Euratoma i Ukrajine za istraživanje i inovacije
            
               1.   Osniva se Zajednički odbor EU-a/Euratoma i Ukrajine za istraživanje i inovacije (dalje u tekstu „Zajednički odbor EU-a/Euratoma i Ukrajine”). Zadaće Zajedničkog odbora EU-a/Euratoma i Ukrajine uključuju:
               
                           a)
                        
                        
                           ocjenjivanje, evaluaciju i preispitivanje provedbe ovog Sporazuma, osobito:
                           
                                       i.
                                    
                                    
                                       sudjelovanja i uspješnosti pravnih subjekata Ukrajine u programu Obzor Europa i programu Euratoma;
                                    
                                 
                                       ii.
                                    
                                    
                                       razine (uzajamne) otvorenosti pravnih subjekata s poslovnim nastanom na području svake stranke za sudjelovanje u programima, projektima i aktivnostima druge stranke;
                                    
                                 
                                       iii.
                                    
                                    
                                       provedbe mehanizma financijskog doprinosa i automatskog mehanizma korekcije u skladu s člancima 3. i 4.;
                                    
                                 
                                       iv.
                                    
                                    
                                       razmjene informacija i ispitivanja svih mogućih pitanja o iskorištavanju rezultata, uključujući prava intelektualnog vlasništva;
                                    
                                 
                     
                           b)
                        
                        
                           raspravu, na zahtjev bilo koje stranke, o ograničenjima koja stranke primjenjuju ili planiraju u smislu pristupa njihovim programima istraživanja i inovacija, među ostalim osobito za djelovanja koja se odnose na njihovu stratešku imovinu, interese, autonomiju ili sigurnost;
                        
                     
                           c)
                        
                        
                           ispitivanje kako poboljšati i razviti suradnju;
                        
                     
                           d)
                        
                        
                           zajedničku raspravu o budućem smjeru i prioritetima politika povezanih s istraživanjima i inovacijama te planiranju istraživanja od zajedničkog interesa; i
                        
                     
                           e)
                        
                        
                           razmjenu informacija, inter alia, o novom zakonodavstvu, odlukama ili nacionalnim programima istraživanja i inovacija koji su relevantni za provedbu ovog Sporazuma.
                        
                     
            
               2.   Zajednički odbor EU-a/Euratoma i Ukrajine, koji čine predstavnici Europske unije, Euratoma i Ukrajine, donosi svoj Poslovnik.
            
            
               3.   Zajednički odbor EU-a/Euratoma i Ukrajine može osnovati bilo koju stručnu radnu skupinu ili stručno savjetodavno tijelo na ad hoc osnovi koji mogu pružiti potporu u provedbi ovog Sporazuma.
            
            
               4.   Zajednički odbor EU-a/Euratoma i Ukrajine sastaje se najmanje jednom godišnje i, kad god je to potrebno zbog posebnih okolnosti, na zahtjev bilo koje stranke. Europska unija i Ukrajina izmjenjuju se kao organizator i domaćin tih sastanaka.
            
            
               5.   Zajednički odbor EU-a/Euratoma i Ukrajine djeluje kontinuirano na temelju razmjene relevantnih informacija bilo kojim komunikacijskim sredstvima, osobito u vezi sa sudjelovanjem/uspješnosti pravnih subjekata Ukrajine. Zajednički odbor EU-a/Euratoma i Ukrajine osobito može obavljati svoje zadaće u pisanom obliku kad god je to potrebno.
            
         
         
            Članak 9.
            Završne odredbe
            
               1.   Ovaj Sporazum stupa na snagu na dan kad stranke jedna drugu obavijeste o završetku unutarnjih postupaka potrebnih u tu svrhu.
            
            
               2.   Ovaj Sporazum primjenjuje se od 1. siječnja 2021. Ostaje na snazi onoliko dugo koliko je potrebno da se završe svi projekti, djelovanja, aktivnosti ili njihovi dijelovi, koji se financiraju iz programa Obzor Europa i programa Euratoma, sve mjere koje su potrebne za zaštitu financijskih interesa Europske unije i sve financijske obveze koje proizlaze iz provedbe ovog Sporazuma između stranaka.
            
            
               3.   Ovaj se Sporazum produljuje i primjenjuje na razdoblje 2026. – 2027. pod istim uvjetima na sljednika programa Euratoma, osim ako bilo koja stranka u roku od tri mjeseca nakon objave tog programa u Službenom listu Europske unije obavijesti o svojoj odluci o neproduljenju ovog Sporazuma na taj program sljednik. U slučaju takve obavijesti, ovaj se Sporazum ne primjenjuje od 1. siječnja 2026. u odnosu na program koji će naslijediti program Euratoma.
            
            
               4.   Europska unija ili Euratom mogu suspendirati primjenu ovog Sporazuma u vezi s programom Obzor Europa ili programom Euratoma u slučaju djelomičnog ili potpunog neplaćanja financijskog doprinosa koji Ukrajina treba platiti za odgovarajući program na temelju ovog Sporazuma.
               U slučaju neplaćanja koje može znatno ugroziti provedbu programa Obzor Europa ili programa Euratoma i upravljanje njima, Europska komisija šalje službenu opomenu. Ako se plaćanje ne izvrši u roku od 20 radnih dana nakon službene opomene, Europska komisija će obavijestiti Ukrajinu o suspenziji primjene ovog Sporazuma u odnosu na relevantni program službenom obaviješću koja će stupiti na snagu 15 dana nakon što je Ukrajina zaprimi.
               Ako se primjena ovog Sporazuma suspendira na temelju prvog podstavka ovog stavka, pravni subjekti s poslovnim nastanom u Ukrajini ne ispunjavaju uvjete za sudjelovanje u postupcima dodjele u okviru relevantnog programa koji još nisu završeni na dan stupanja na snagu suspenzije. Postupak dodjele smatra se završenim kad se preuzmu pravne obveze koje nastanu slijedom tog postupka.
               Suspenzija ne utječe na pravne obveze u okviru relevantnog programa koje su s pravnim subjektima s poslovnim nastanom u Ukrajini sklopljene prije stupanja na snagu te suspenzije. Ovaj se Sporazum nastavlja primjenjivati na takve pravne obveze.
               Komisija u ime Europske unije i Euratoma bez odgode obavješćuje Ukrajinu nakon što primi cijeli iznos financijskog doprinosa koji se duguje za relevantni program. Suspenzija u odnosu na taj program ukida se s trenutačnim učinkom nakon te obavijesti.
               Od dana ukidanja suspenzije pravni subjekti Ukrajine ponovno ispunjavaju uvjete u postupcima dodjele pokrenutima u okviru relevantnog programa nakon tog datuma te postupcima dodjele pokrenutima prije tog datuma za koje nisu istekli rokovi za podnošenje zahtjeva.
            
            
               5.   Svaka stranka može u bilo kojem trenutku raskinuti ovaj Sporazum dostavom pisane obavijesti o namjeri njegova raskida.
               Ovaj se Sporazum u tom slučaju otkazuje tri kalendarska mjeseca nakon dostave te pisane obavijesti primatelju. Datum stupanja na snagu raskida jest datum raskida za potrebe ovog Sporazuma.
            
            
               6.   Ako se ovaj Sporazum raskine u skladu sa stavkom 5., stranke su suglasne:
               
                           (a)
                        
                        
                           da se projekti, djelovanja, aktivnosti ili njihovi dijelovi, za koje su pravne obveze preuzete nakon stupanja na snagu ovog Sporazuma, a prije prestanka njegove primjene ili njegova raskida, nastavljaju do njihova završetka pod uvjetima utvrđenima ovim Sporazumom;
                        
                     
                           (b)
                        
                        
                           da se godišnji financijski doprinos za svaki od dvaju programa iz članka 3. stavka 1. ovog Sporazuma za godinu N tijekom koje se ovaj Sporazum raskine plaća u cijelosti u skladu s člankom 3. Operativni doprinos za godinu N u okviru programa Obzor Europa prilagođava se u skladu s člankom 3. stavkom 8. i ispravlja u skladu s člankom 4. ovog Sporazuma. Operativni doprinos za godinu N u okviru programa Euratoma prilagođava se u skladu s člankom 3. stavkom 8. ovog Sporazuma. Naknada za sudjelovanje za godinu N kao dio financijskog doprinosa za svaki od dvaju programa ne prilagođava se niti ispravlja;
                        
                     
                           (c)
                        
                        
                           da se nakon godine u kojoj se ovaj Sporazum raskine, početni operativni doprinosi plaćeni za svaki od dvaju programa iz članka 3. stavka 1. za godine u kojima se ovaj Sporazum primjenjivao prilagođavaju u skladu s člankom 3. stavkom 8. U odnosu na programu Obzor Europa ti se doprinosi automatski ispravljaju u skladu s člankom 4.
                        
                     Sve ostale posljedice raskidanja ovog Sporazuma stranke rješavaju zajedničkom suglasnošću.
            
            
               7.   Ovaj se Sporazum može izmijeniti jedino pisanim putem uz suglasnost stranaka. Stupanje na snagu izmjena odvijat će se prema istom postupku kao što je onaj koji se primjenjuje na stupanje na snagu ovog Sporazuma.
            
            
               8.   Prilozi ovom Sporazumu njegov su sastavni dio.
            
         
         
            Sastavljeno u Kijevu dana dvanaestog listopada godine dvije tisuće dvadeset i prve godine u po dva primjerka, na engleskom i ukrajinskom jeziku, pri čemu je svaki od tih tekstova jednako vjerodostojan. U slučaju razlika u tumačenju prednost ima engleski tekst.
            
               
                  Za Komisiju, u ime Europske unije i Euratoma,
               
               Josep BORRELL
               
                  Potpredsjednik Europske komisije
               
            
            
               
                  Za Ukrajinu,
               
               Serhii SHKARLET
               
                  Ministar obrazovanja i znanosti Ukrajine
               
            
         
         
            (1)  SL L 161, 29.5.2014., str. 3.
         
            (2)  Ovaj Sporazum čini i ima jednake pravne učinke kao Memorandum o razumijevanju naveden u Protokolu III. uz Sporazum o pridruživanju između Europske unije i njezinih država članica, s jedne strane, i Ukrajine, s druge strane, o Okvirnom sporazumu između Europske unije i Ukrajine o općim načelima sudjelovanja Ukrajine u programima Unije.
         
            (3)  Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021, str. 1.).
         
            (4)  Uredba Vijeća (Euratom) 2021/765 od 10. svibnja 2021. o uspostavi Programa za istraživanja i osposobljavanje Europske zajednice za atomsku energiju za razdoblje 2021.–2025. kojim se nadopunjuje Okvirni program za istraživanja i inovacije Obzor Europa te o stavljanju izvan snage Uredbe (Euratom) 2018/1563 (SL L 167 I, 12.5.2021., str. 81.).
         
            (5)  Sporazum o suradnji između Kabineta ministara Ukrajine i Zajednice u području kontrolirane nuklearne fuzije (SL L 322, 27.11.2002., str. 40.), Sporazum o suradnji između Kabineta ministara Ukrajine i Zajednice u području nuklearne sigurnosti (SL L 322, 27.11.2002., str. 33.) i Sporazum između Kabineta ministara Ukrajine i Euratoma o suradnji u području miroljubive uporabe nuklearne energije (SL L 261, 22.9.2006., str. 27.).
         
            (6)  Odluka Vijeća (EU) 2021/764 od 10. svibnja 2021. o uspostavi posebnog programa za provedbu Okvirnog programa za istraživanja i inovacije Obzor Europa te o stavljanju izvan snage Odluke 2013/743/EU (SL L 167 I, 12.5.2021., str. 1.).
         
            (7)  Uredba (EU) 2021/819 Europskog parlamenta i Vijeća od 20. svibnja 2021. o Europskom institutu za inovacije i tehnologiju (preinaka) (SL L 189, 28.5.2021., str. 61.).
         
            (8)  Odluka (EU) 2021/820 Europskog parlamenta i Vijeća od 20. svibnja 2021. o Strateškom inovacijskom programu Europskog instituta za inovacije i tehnologiju (EIT) za razdoblje 2021. – 2027.: jačanje europskog inovacijskog talenta i kapaciteta te o stavljanju izvan snage Odluke br. 1312/2013/EU (SL L 189, 28.5.2021., str. 91.).
         
            (9)  Mjere ograničavanja EU-a donose se u skladu s člankom 29. Ugovora o Europskoj uniji ili člankom 215. Ugovora o funkcioniranju Europske unije.
         
            (10)  Uredba Vijeća (EZ) br. 723/2009 od 25. lipnja 2009. o pravnom okviru Zajednice za Konzorcij europskih istraživačkih infrastruktura (ERIC) (SL L 206, 8.8.2009., str. 1.).
         
            (11)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).
         
            (12)  To osobito u vezi s programom Obzor Europa uključuje sredstva iz Instrumenta Europske unije za oporavak koji je uspostavljen Uredbom Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19 (SL L 433 I, 22.12.2020., str. 23.).
         
            (13)  Uredba Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19 (SL L 433 I, 22.12.2020., str. 23.).
      
      
         
            PRILOG I.
            
               Pravila o financijskom doprinosu Ukrajine programu Obzor Europa (2021.–2027.) i programu za istraživanja i osposobljavanje Euratoma (2021.–2025.)
            
            I.   Izračun financijskog doprinosa Ukrajine
            
            
                     
                        1.
                     
                     
                        Financijski doprinosi Ukrajine programu Obzor Europa i programu Euratoma odvojeni su. Financijski doprinos Ukrajine programu Obzor Europa odnosno programu Euratoma utvrđuje se na godišnjoj razini proporcionalno i dodatno iznosu koji je svake godine u proračunu Unije dostupan za odobrena sredstva za preuzimanje obveza, koja su potrebna za upravljanje programom Obzor Europa odnosno programom Euratoma te njihovo izvršenje i funkcioniranje.
                     
                  
                     
                        2.
                     
                     
                        Naknada za sudjelovanje za svaki od dvaju programa iz članka 3. stavka 7. ovog Sporazuma uvodi se postupno kako slijedi:
                        
                                    —
                                 
                                 
                                    2021.: 0,5 %,
                                 
                              
                                    —
                                 
                                 
                                    2022.: 1 %,
                                 
                              
                                    —
                                 
                                 
                                    2023.: 1,5 %,
                                 
                              
                                    —
                                 
                                 
                                    2024.: 2 %,
                                 
                              
                                    —
                                 
                                 
                                    2025.: 2,5 %,
                                 
                              
                                    —
                                 
                                 
                                    2026.: 3 %,
                                 
                              
                                    —
                                 
                                 
                                    2027.: 4 %.
                                 
                              
                  
                     
                        3.
                     
                     
                        U skladu s člankom 3. stavkom 5. ovog Sporazuma, početni operativni doprinos koji Ukrajina treba platiti za svoje sudjelovanje u programu Obzor Europa i programu Euratoma izračunat će se za odgovarajuće financijske godine primjenom prilagodbe ključa za uplatu doprinosa.
                        Prilagodba ključa za uplatu doprinosa glasi:
                        Prilagođeni ključ za uplatu doprinosa = ključ za uplatu doprinosa × koeficijent
                        
                        Koeficijenti koji se upotrebljava za izračun prilagodbe ključa za uplatu doprinosa iznose 0,07 za program Obzor Europa odnosno 0,21 za program za istraživanja i osposobljavanje Euratoma.
                     
                  
                     
                        4.
                     
                     
                        U skladu s člankom 3. stavkom 8. ovog Sporazuma prva prilagodba financijskog doprinosa za svaki program iz članka 3. stavka 1. koja se odnosi na izvršenje proračuna za godinu N provodi se u godini N+1 kad se početni operativni doprinos za predmetni program za godinu N prilagođava naviše ili naniže za iznos razlike između:
                        
                                    a)
                                 
                                 
                                    prilagođenog doprinosa koji se izračunava primjenom prilagođenog ključa za uplatu doprinosa za godinu N na zbroj:
                                    
                                                i.
                                             
                                             
                                                iznosa proračunskih obveza preuzetih u pogledu odobrenih sredstava za preuzimanje obveza za godinu N za odgovarajući program u okviru izglasanog proračuna Europske unije te u pogledu odobrenih sredstava za preuzimanje obveza, koja odgovaraju opozivima te su ponovno stavljena na raspolaganje; i
                                             
                                          
                                                ii.
                                             
                                             
                                                svih odobrenih sredstava za preuzimanje obveza na temelju vanjskih namjenskih prihoda koji ne proizlaze iz financijskih doprinosa drugih donatora odgovarajućem programu, a koji su bili dostupni na kraju godine N;
                                             
                                          
                              
                                    b)
                                 
                                 
                                    i početnog operativnog doprinosa tom programu za godinu N.
                                 
                              Počevši od godine N+2 i svake sljedeće godine sve dok se ne plate ili opozovu sve proračunske obveze koje se financiraju odobrenim sredstvima koja potječu iz godine N i najdulje tri godine nakon završetka programa Obzor Europa ili programa Euratoma, Unija izračunava prilagodbu operativnog doprinosa za svaki program za godinu N na način da operativni doprinos Ukrajine smanji za iznos dobiven primjenom prilagođenog ključa za uplatu doprinosa za godinu N na opozive koji se svake godine izvršavaju u pogledu obveza za godinu N koje se financiraju iz proračuna Unije ili iz opoziva koji su ponovno stavljeni na raspolaganje.
                        Ako se otkažu odobrena sredstva za preuzimanje obveza koja potječu od vanjskih namjenskih prihoda za godinu N koji ne proizlaze iz financijskih doprinosa drugih donatora odgovarajućem programu, operativni doprinos Ukrajine tom programu smanjuje se za iznos dobiven primjenom prilagođenog ključa za uplatu doprinosa za godinu N na otkazani iznos.
                     
                  II.   Automatska korekcija operativnog doprinosa Ukrajine koja se primjenjuje na program Obzor Europa
            
            
                     
                        1.
                     
                     
                        Na izračun automatske korekcije iz članka 4. ovog Sporazuma primjenjive samo u okviru programa Obzor Europa primjenjuju se sljedeći uvjeti:
                        
                                    a)
                                 
                                 
                                    „konkurentna bespovratna sredstva” znači bespovratna sredstva dodijeljena putem poziva na podnošenje prijedloga pri čemu se krajnji korisnici mogu utvrditi u trenutku izračuna automatske korekcije. To ne obuhvaća financijske potpore trećim stranama kako je definirano u članku 204. Financijske uredbe;
                                 
                              
                                    b)
                                 
                                 
                                    ako je pravna obveza potpisana s konzorcijem, iznosi upotrijebljeni za utvrđivanje početnih iznosa pravne obveze kumulativni su iznosi dodijeljeni korisnicima koji su ukrajinski subjekti u skladu s indikativnom raščlambom proračuna sporazuma o dodjeli bespovratnih sredstava;
                                 
                              
                                    c)
                                 
                                 
                                    svi iznosi pravnih obveza koji odgovaraju konkurentnim bespovratnim sredstvima utvrđuju se primjenom elektroničkog sustava Europske komisije eCorda te se izdvajaju druge srijede u veljači u godini N+2;
                                 
                              
                                    d)
                                 
                                 
                                    „troškovi neintervencije” znači troškovi programa koji nisu konkurentna bespovratna sredstva, uključujući rashode za potporu, administraciju pojedinih programa i druga djelovanja (1);
                                 
                              
                                    e)
                                 
                                 
                                    iznosi dodijeljeni međunarodnim organizacijama kao pravnim subjektima koji su krajnji korisnici (2) smatraju se troškovima neintervencije.
                                 
                              
                  
                     
                        2.
                     
                     
                        Mehanizam se primjenjuje kako slijedi:
                        
                                    a)
                                 
                                 
                                    automatske korekcije za godinu N u vezi s izvršenjem odobrenih sredstava za preuzimanje obveza za godinu N primjenjuju se na temelju podataka o godini N i godini N+1 iz sustava eCorda iz točke II. stavka 1. točke (c) ovog Priloga u godini N+2 nakon što se na doprinos Ukrajine programu Obzor Europa primijene sve prilagodbe u skladu s člankom 3. stavkom 8. ovog Sporazuma. Razmatrani iznos bit će iznos konkurentnih bespovratnih sredstava za koja su podaci dostupni u trenutku izračuna korekcije.
                                 
                              
                                    b)
                                 
                                 
                                    Počevši od godine N+2 pa do 2029. iznos automatske korekcije izračunava se za godinu N na temelju razlike između:
                                    
                                                i.
                                             
                                             
                                                ukupnog iznosa konkurentnih bespovratnih sredstava dodijeljenih Ukrajini ili ukrajinskim pravnim subjektima kao preuzete obveze za proračunska odobrena sredstva za godinu N; i
                                             
                                          
                                                ii.
                                             
                                             
                                                iznosa prilagođenog operativnog doprinosa Ukrajine za godinu N pomnoženog s omjerom između:
                                                
                                                            A.
                                                         
                                                         
                                                            iznosa konkurentnih bespovratnih sredstava za odobrena sredstva za preuzimanje obveza za godinu N; i
                                                         
                                                      
                                                            B.
                                                         
                                                         
                                                            ukupnih proračunskih odobrenih sredstava godinu N, uključujući troškove neintervencije.
                                                         
                                                      
                                          
                              
                  III.   Plaćanje financijskog doprinosa Ukrajine za svaki program, plaćanje prilagodbi operativnih doprinosa Ukrajine za svaki program i plaćanje automatske korekcije koja se primjenjuje na operativni doprinos Ukrajine za program Obzor Europa
            
            
                     
                        1.
                     
                     
                        Komisija Ukrajini što prije, a najkasnije prilikom izdavanja prvog poziva za osiguravanje sredstava za financijsku godinu za svaki program iz članka 3. stavka 1. ovog Sporazuma, dostavlja sljedeće informacije:
                        
                                    a.
                                 
                                 
                                    iznose odobrenih sredstava za preuzimanje obveza u proračunu Unije konačno donesenom za predmetnu godinu za proračunske linije koje pokrivaju sudjelovanje Ukrajine u programu Obzor Europa odnosno programu Euratoma, po potrebi iznos vanjskih namjenskih odobrenih sredstava koji rezultiraju iz financijskog doprinosa drugih donatora u tim proračunskim linijama;
                                 
                              
                                    b.
                                 
                                 
                                    iznos naknade za sudjelovanje iz članka 3. stavka 7. ovog Sporazuma za svaki program;
                                 
                              
                                    c.
                                 
                                 
                                    od godine N+1 provedbe programa Obzor Europa i programa Euratoma, izvršavanje odobrenih sredstava za preuzimanje obveza koje odgovara proračunskoj godini N i razinu opoziva za svaki program;
                                 
                              
                                    d.
                                 
                                 
                                    samo u odnosu na program Obzor Europa i za dio programa Obzor Europa za koji su takve informacije potrebne radi izračuna automatske korekcije, razinu obveza preuzetih u korist ukrajinskih pravnih subjekata raščlanjenih prema odgovarajućoj godini odobrenih proračunskih sredstava i s tim povezanim ukupnim iznosom preuzetih obveza.
                                 
                              U odnosu na svaki od dvaju programa Komisija na temelju svojeg nacrta proračuna što prije, a najkasnije do 1. rujna financijske godine, dostavlja procjenu informacija za sljedeću godinu u skladu s točkama (a) i (b).
                     
                  
                     
                        2.
                     
                     
                        Komisija u travnju i srpnju svake financijske godine Ukrajini izdaje poziv za osiguravanje sredstava u iznosu koji odgovara njezinu doprinosu u okviru svakog od dvaju programa iz članka 3. stavka 1. ovog Sporazuma.
                        Svakim pozivom za osiguravanje sredstava predviđa se plaćanje šest dvanaestina doprinosa Ukrajine za odgovarajući program najkasnije 60 dana od izdavanja poziva.
                     
                  
                     
                        3.
                     
                     
                        Odstupajući od stavka 2., financijski doprinosi za 2021. sastoje se od obroka koji se dijele na više poziva za sredstva sa sljedećim rasporedom plaćanja:
                        
                                    —
                                 
                                 
                                    50 % financijskog doprinosa za 2021. platit će se 2022.;
                                 
                              
                                    —
                                 
                                 
                                    50 % financijskog doprinosa za 2021. platit će se 2023..
                                 
                              Odgovarajući iznosi uključuju se u poziv za osiguravanje sredstava za odgovarajuću godinu.
                     
                  
                     
                        3.
                     
                     
                        Poziv za osiguravanje sredstava izdan u travnju svake godine može uključivati i prilagodbe financijskog doprinosa koji je Ukrajina platila za provedbu, upravljanje i funkcioniranje prethodnih okvirnih programa za istraživanja i inovacije ili programa za istraživanja i osposobljavanje Euratoma u kojima je Ukrajina sudjelovala.
                     
                  
                     
                        4.
                     
                     
                        U odnosu na program Obzor Europa svake godine počevši od 2023. pozivi za osiguravanje sredstava odražavaju i iznos automatske korekcije primjenjive na operativni doprinos plaćen za godinu N-2 za program Obzor Europa.
                        Za svaku od financijskih godina 2028., 2029. i 2030. Ukrajina treba primiti ili platiti iznos koji proizlazi iz automatske korekcije primijenjene na operativne doprinose koje je Ukrajina 2026. i 2027. platila za program Obzor Europa ili iz prilagodbi u skladu s člankom 3. stavkom 8. ovog Sporazuma.
                     
                  
                     
                        5.
                     
                     
                        Ukrajina plaća svoj financijski doprinos na temelju ovog Sporazuma za svaki od dvaju programa u skladu s točkom III. ovog Priloga. Ako Ukrajina ne plati svoj financijski doprinos do datuma dospijeća, Komisija šalje službenu opomenu.
                        Za svako kašnjenje u plaćanju financijskog doprinosa za bilo koji od dvaju programa Ukrajini se na nepodmireni iznos od datuma dospijeća obračunavaju zatezne kamate.
                        Kamatna stopa na dug koji na dan dospijeća nije podmiren stopa je koju Europska središnja banka primjenjuje na svoje glavne operacije refinanciranja, kako je objavljeno u seriji C Službenog lista Europske unije, a koja je na snazi prvoga kalendarskog dana mjeseca datuma dospijeća, uvećana za jedan i pol postotni bod.
                     
                  
               (1)  Druga djelovanja osobito uključuju nabavu, nagrade, financijske instrumente, izravna djelovanja Zajedničkog istraživačkog centra, pretplate (OECD, Eureka, IPEEC, IEA, ...), stručnjake (evaluatori, praćenje projekata) itd.
            
               (2)  Međunarodne organizacije smatraju se troškovima neintervencije samo ako su krajnji korisnici. To se ne primjenjuje ako je međunarodna organizacija koordinator projekta (raspodjela sredstava drugim koordinatorima).
         
      
      
         
            PRILOG II.
            
               Neiscrpan popis istovrijednih ukrajinskih programa, projekata i aktivnosti
            
            
               Dio 1.
            
            Ukrajinski programi koji su otvoreni za sudjelovanje pravnih subjekata s poslovnim nastanom u Europskoj uniji
            Sljedeći ukrajinski programi otvoreni su za sudjelovanje pravnih subjekata s poslovnim nastanom u Europskoj uniji:
            
                        —
                     
                     
                        pozivi na nadmetanje Nacionalne istraživačke zaklade Ukrajine,
                     
                  
                        —
                     
                     
                        konkurentni postupak odabira za znanstveni i tehnički (eksperimentalni) razvoj u okviru državne uredbe, na temelju odobrenja Ministarstva obrazovanja i znanosti Ukrajine,
                     
                  
                        —
                     
                     
                        konkurentni postupak odabira za znanstvene i tehničke radove i projekte koji se financiraju iz vanjskog instrumenta pomoći Europske unije za ispunjavanje obveza Ukrajine u Okvirnom programu za istraživanja i inovacije Obzor Europa,
                     
                  
                        —
                     
                     
                        konkurentni postupak odabira Ukrajinskog fonda za novoosnovana poduzeća.
                     
                  
               Dio 2.
            
            Programi koje se Ukrajina obvezala postupno otvarati za sudjelovanje pravnih subjekata s poslovnim nastanom u Europskoj uniji
            Sljedeći ukrajinski programi postupno će se otvarati za sudjelovanje pravnih subjekata s poslovnim nastanom u Europskoj uniji:
            
                        —
                     
                     
                        Zaklada predsjednika Ukrajine za potporu obrazovanju, znanosti i sportu.
                     
                  
      
      
         
            PRILOG III.
            
               Dobro financijsko upravljanje
            
            Zaštita financijskih interesa i povrat sredstava
            
               Članak 1.
               Preispitivanja i revizije
               
                  1.   Europska unija ima pravo provoditi, u skladu s primjenjivim propisima jedne ili više institucija Unije ili njezinih tijela te kako je predviđeno u relevantnim sporazumima i/ili ugovorima, tehničke, znanstvene, financijske ili druge vrste preispitivanja i revizija u prostorijama svake fizičke osobe s boravištem u Ukrajini ili pravne osobe s poslovnim nastanom u Ukrajini koja prima sredstva Europske unije te bilo koje treće strane s boravištem ili poslovnim nastanom u Ukrajini koja je uključena u izvršenje sredstava Unije. Takva preispitivanja i revizije mogu provoditi službenici institucija i tijela Europske unije, posebno Europske komisije i Europskog revizorskog suda, ili druge osobe koje je ovlastila Europska komisija.
               
               
                  2.   Službenici institucija i tijela Europske unije, posebno Europske komisije i Europskog revizorskog suda, kao i druge osobe koje je ovlastila Europska komisija, imaju odgovarajući pristup lokacijama, radovima i dokumentima (u elektroničkom i papirnatom obliku) te svim informacijama potrebnima za provedbu takvih revizija, uključujući pravo na dobivanje fizičkih/elektroničkih preslika i izvadaka iz bilo kojeg dokumenta ili sadržaja bilo kojeg podatkovnog medija u posjedu fizičkih ili pravnih osoba koje su predmet revizije ili treće strane koja je predmet revizije.
               
               
                  3.   Kako bi mogli izvršavati svoje dužnosti iz ovog članka, službenicima i drugim osobama iz stavka 2. Ukrajina ne uskraćuje pravo ulaska u Ukrajinu ni pristup prostorijama niti za to postavlja prepreke.
               
               
                  4.   Preispitivanja i revizije mogu se provesti i nakon suspenzije primjene ovog Sporazuma u skladu s njegovim člankom 9. stavkom 5., nakon njegova raskida, pod uvjetima utvrđenima u primjenjivim propisima jedne ili više institucija Europske unije ili njezinih tijela te kako je predviđeno u relevantnim sporazumima i/ili ugovorima povezanima s bilo kojom pravnom obvezom kojom se izvršava proračun Europske unije, a koju je Europska unija preuzela prije datuma stupanja na snagu suspenzije primjene ovog Sporazuma u skladu s njegovim člankom 9. stavkom 5. ili njegova raskida.
               
            
            
               Članak 2.
               Borba protiv nepravilnosti, prijevara i drugih kaznenih djela koja utječu na financijske interese Unije
               
                  1.   Europska komisija i Europski ured za borbu protiv prijevara (OLAF) ovlašteni su provoditi upravne istrage, uključujući provjere i inspekcije na terenu, na državnom području Ukrajine. Te se istrage provode u skladu s uvjetima utvrđenima u primjenjivim propisima jedne ili više institucija Unije.
               
               
                  2.   Nadležna tijela Ukrajine u razumnom roku obavješćuju Europsku komisiju ili OLAF o svakoj uočenoj činjenici ili sumnji koja se odnosi na nepravilnost, prijevaru ili drugu nezakonitu aktivnost koja utječe na financijske interese Unije.
               
               
                  3.   Provjere i inspekcije na terenu mogu se provoditi u prostorijama bilo koje fizičke osobe s boravištem u Ukrajini ili pravne osobe s poslovnim nastanom u Ukrajini koje primaju sredstva Unije, kao i prostorijama bilo koje treće strane s boravištem ili poslovnim nastanom u Ukrajini uključene u izvršenje sredstava Unije.
               
               
                  4.   Europska komisija ili OLAF provjere i inspekcije na terenu pripremaju i provode u bliskoj suradnji s nadležnim ukrajinskim tijelom koje odredi ukrajinska vlada. Kako bi moglo pružiti pomoć, to se nadležno tijelo unaprijed u razumnom roku obavješćuje o predmetu, svrsi i pravnom temelju provjera i inspekcija. U tu svrhu službenici nadležnih ukrajinskih tijela mogu sudjelovati u terenskim provjerama i pregledima.
               
               
                  5.   Na zahtjev ukrajinskih nadležnih tijela, provjere i inspekcije na terenu mogu se provoditi zajedno s Europskom komisijom ili OLAF-om.
               
               
                  6.   Službenici Komisije i OLAF-ovo osoblje imaju pristup svim informacijama i dokumentaciji, uključujući računalne podatke o predmetnim operacijama, koje su potrebne za pravilnu provedbu provjera i inspekcija na terenu. Oni osobito mogu kopirati relevantne dokumente.
               
               
                  7.   Ako osoba, subjekt ili neka treća strana odbiju provjeru ili inspekciju na terenu, ukrajinska tijela, djelujući u skladu s nacionalnim pravilima i propisima, dužna su Europskoj komisiji ili OLAF-u pomoći da im se omogući obavljanje tih provjera ili inspekcija. Ta pomoć uključuje poduzimanje odgovarajućih mjera predostrožnosti u skladu s nacionalnim pravom, među ostalim kako bi se zaštitili dokazi.
               
               
                  8.   Europska komisija ili OLAF obavješćuje nadležna ukrajinska tijela o rezultatu takvih provjera ili inspekcija. Konkretno, Europska komisija ili OLAF u najkraćem mogućem roku izvješćuje nadležno ukrajinsko tijelo o svim činjenicama ili sumnjama koje se odnose na nepravilnost za koju su doznali tijekom provjere ili inspekcije na terenu.
               
               
                  9.   Ne dovodeći u pitanje primjenu ukrajinskog kaznenog prava, Europska komisija u skladu sa zakonodavstvom Europske unije može izreći administrativne mjere i sankcije pravnim ili fizičkim osobama u Ukrajini koje sudjeluju u provedbi programa ili aktivnosti.
               
               
                  10.   U svrhu pravilne provedbe ovog članka, Europska komisija ili OLAF i ukrajinska nadležna tijela redovito razmjenjuju informacije te se, na zahtjev jedne od stranaka ovog Sporazuma, međusobno savjetuju.
               
               
                  11.   Kako bi se olakšala učinkovita suradnja i razmjena informacija s OLAF-om, Ukrajina određuje kontaktnu točku.
               
               
                  12.   Razmjena informacija između Europske komisije ili OLAF-a i ukrajinskih nadležnih tijela odvija se u skladu sa zahtjevima o povjerljivosti. Osobni podaci uključeni u razmjenu informacija zaštićeni su u skladu s primjenjivim pravilima.
               
               
                  13.   Ukrajinska nadležna tijela surađuju s Uredom europskog javnog tužitelja kako bi mu omogućila ispunjavanje njegove obveze provedbe istrage, kaznenog progona i podizanja optužnica protiv počinitelja i sudionika kaznenih djela koja utječu na financijske interese Europske unije u skladu s primjenjivim zakonodavstvom.
               
            
            
               Članak 3.
               Povrat sredstava i izvršenje
               
                  1.   Odluke koje donese Europska komisija, kojima se pravnim ili fizičkim osobama koje nisu države nameće novčana obveza u vezi sa svim potraživanjima koja proizlaze iz programa Obzor Europa, izvršive su u Ukrajini. Nalog za izvršenje prilaže se uz odluku, bez ikakvih drugih formalnosti osim provjere vjerodostojnosti odluke, koju provodi ukrajinsko nadležno tijelo koje u tu svrhu imenuje vlada Ukrajine. Vlada Ukrajine obavješćuje Komisiju i Sud Europske unije o nacionalnom tijelu koje je odredila. U skladu s člankom 4. Europska komisija o takvim izvršivim odlukama ima pravo izravno obavijestiti osobe s boravištem i pravne subjekte s poslovnim nastanom u Ukrajini. Provedba se odvija u skladu s ukrajinskim zakonom i poslovnikom.
               
               
                  2.   Presude i rješenja koje Sud Europske unije donese u skladu s arbitražnom klauzulom sadržanom u ugovoru ili sporazumu koji se odnose na programe, aktivnosti, djelovanja ili projekte Unije izvršive su u Ukrajini na isti način kao i odluke Europske komisije iz stavka 1.
               
               
                  3.   Sud Europske unije nadležan je za preispitivanje zakonitosti odluka Komisije iz stavka 1. i za suspenziju njihova izvršenja. Međutim, sudovi Ukrajine nadležni su za pritužbe da je izvršenje provedeno na nepravilan način.
               
            
            
               Članak 4.
               Komunikacija i razmjena podataka
               Institucije i tijela Europske unije uključeni u provedbu programa Obzor Europa ili u kontrolu nad tim programom imaju pravo izravno komunicirati, među ostalim putem elektroničkih sustava razmjene, sa svakom fizičkom osobom s boravištem u Ukrajini ili pravnom osobom s poslovnim nastanom u Ukrajini koja prima sredstva Unije te s bilo kojom trećom stranom s boravištem ili poslovnim nastanom u Ukrajini koja je uključena u izvršenje sredstava Unije. Takve osobe, subjekti i treće strane mogu izravno dostaviti institucijama i tijelima Europske unije sve relevantne informacije i dokumentaciju koje su dužni dostaviti na temelju zakonodavstva Europske unije koje se primjenjuje na program Unije ili ugovora odnosno sporazuma sklopljenih radi provedbe tog programa.